**Αγαπημένα μου παιδιά κι αγαπητοί μου γονείς,** ελπίζω να είστε όλοι και όλες καλά κι έτοιμοι για λίγη ακόμα θεατρική δράση!!!

Θα ήθελα να μοιραστούμε κι άλλες ιδέες, με στόχο να περάσετε δημιουργικά το χρόνο σας, αξιοποιώντας το μάθημα της θεατρικής αγωγής στο σπίτι.

Για να σας διευκολύνω, σας παραθέτω τα προηγούμενα τρία e-mail που είχα στείλει (θα τα βρείτε πατώντας ctrl παράλληλα με αριστερό κλικ πάνω στον αντίστοιχο σύνδεσμο), σε περίπτωση που θα θέλατε να ανατρέξετε πάλι σε αυτά:

1. <http://70dim-athin.att.sch.gr/?p=919> στις *18 Μαρτίου*, με ιδέες για θεατρικές δραστηριότητες – παιχνίδια για όλη την οικογένεια.

2. <http://70dim-athin.att.sch.gr/?p=969> στις *24 Μαρτίου*, με ιδέες για δραστηριότητες με αφορμή την Παγκόσμια Ημέρα Θεάτρου (27 Μαρτίου).

Στόχος των παραπάνω δραστηριοτήτων ήταν τα μέλη της οικογένειας να επικοινωνήσουν μεταξύ τους, με έναν ευφάνταστο και δημιουργικό τρόπο και τα παιδιά να ενεργοποιηθούν και να ψυχαγωγηθούν, μακριά από τις οθόνες, που έτσι κι αλλιώς χρησιμοποιούνται τόσο πολύ σε αυτή τη φάση, λόγω συνθηκών.

3. <http://70dim-athin.att.sch.gr/?p=1044> στις *2 Απριλίου*, όπου διαφοροποιήθηκα και σας πρότεινα να αξιοποιήσετε το «Φωτόδεντρο», μία ενδιαφέρουσα πλατφόρμα – αποθετήριο ψηφιακού εκπαιδευτικού υλικού του Υπουργείου Παιδείας, παίζοντας Ψηφιακό Κουκλοθέατρο.

**Σήμερα σας προτρέπω,** να αξιοποιήσετε από το «Φωτόδεντρο» μία άλλη παρόμοια εφαρμογή με τίτλο «Φτιάχνοντας μια παράσταση Καραγκιόζη»!!!

Συγκεκριμένα σας προτείνω να ακολουθήσετε με τα παιδιά το σύνδεσμο (πατώντας ctrl παράλληλα με αριστερό κλικ) <http://photodentro.edu.gr/lor/r/8521/10881?locale=el>

και να δημιουργήσετε – απολαύσετε μια παράσταση Καραγκιόζη!!!

(αμέσως μετά επιλέγετε και ανοίγετε το εικονίδιο που βρίσκεται κάτω από τον τίτλο «Φτιάχνοντας μια παράσταση Καραγκιόζη»)

**Παιδιά μου,** η εφαρμογή σας δίνει τη δυνατότητα:

* αρχικά να ‘’κρεμάσετε’’ σύροντας προς τα δεξιά μία-μία τις φιγούρες κάτω από το ταμπελάκι που γράφει το αντίστοιχο όνομα (δηλαδή, για παράδειγμα, τη φιγούρα του αγαπημένου σας Καραγκιόζη θα την κρεμάσετε κάτω από το ταμπελάκι που γράφει ‘’Καραγκιόζης’’). Θα καταλάβετε ότι είναι σωστό, όταν δείτε τη φιγούρα να κινείται! Μην ανησυχήσετε, αν δεν αναγνωρίσετε αμέσως όλους τους ήρωες. Θα έχετε το χρόνο να πειραματιστείτε όσο θέλετε! Παρακάτω, στις σελίδες 5-8, μπορείτε να δείτε τις κυριότερες φιγούρες του ελληνικού θεάτρου σκιών.
* Στη συνέχεια, σας δίνει λεπτομερείς οδηγίες για να φτιάξετε τη δική σας παράσταση Καραγκιόζη, αξιοποιώντας μία από τις πολλές αγαπημένες ιστορίες του αγαπημένου μας ήρωα! Σκέφτεστε μια ιστορία και τη χωρίζετε, στο νου σας, σε τέσσερις ενότητες, σύμφωνα με το παράδειγμα που σας δίνεται.

Αν θέλετε, μπορείτε να ανατρέξετε μέσα από τον παρακάτω σύνδεσμο στο Ανθολόγιο στις σελίδες 132-133, όπου θα βρείτε ένα απόσπασμα από το «*Ο Μέγας Αλέξανδρος και το καταραμένο φίδι*»

<http://ebooks.edu.gr/modules/document/file.php/DSDIM-A111/%CE%94%CE%B9%CE%B4%CE%B1%CE%BA%CF%84%CE%B9%CE%BA%CF%8C%20%CE%A0%CE%B1%CE%BA%CE%AD%CF%84%CE%BF/%CE%92%CE%B9%CE%B2%CE%BB%CE%AF%CE%BF%20%CE%9C%CE%B1%CE%B8%CE%B7%CF%84%CE%AE/10-0020-02_Anthologio-Logotechnikon-Keimenon_A-B-DIM_BM.pdf>

* Μετά επιλέγετε ήρωες, αλλά και ηρωίδες παρόλο που είναι μόνο δύο, (πατώντας αριστερό κλικ πάνω στην κάθε φιγούρα και σύροντάς τη δεξιά) για να ζωντανέψετε την ιστορία.
* Ήρθε η ώρα να μεταφερθείτε με τους ήρωες, ηρωίδες σας στη σκηνή και τέλος…
* Να επινοήσετε λόγια (θεατρικές ατάκες) για κάθε ήρωα/ηρωίδα (με αριστερό κλικ πάνω στο κάθε συννεφάκι, θα πληκτρολογήσετε μία ατάκα και πατώντας το σύμβολο √ η ατάκα θα μπει στο συννεφάκι! Θα κάνετε το ίδιο για όλα τα πρόσωπα που θα διαλέξετε).
* **Επαναλαμβάνετε την ίδια διαδικασία 4 φορές**
* Έτσι, θα ετοιμάσετε 4 διαφορετικές θεατρικές ενότητες-σκηνές! Μπορείτε να προσθέτετε ή να αφαιρείτε κάποια από τα πρόσωπα, ανάλογα με την εξέλιξη της δράσης!
* Δεν ξεχνάτε να φωτογραφίσετε την καθεμία από τις 4 ενότητες ξεχωριστά, πατώντας το εικονίδιο με τη φωτογραφική μηχανή (πάνω δεξιά) και αμέσως μετά πατώντας το ίδιο εικονίδιο που φαίνεται τώρα αμυδρά πάνω στο φιλμ αριστερά. Έτσι θα έχετε συνθέσει στο τέλος μία ψηφιακή παράσταση Καραγκιόζη!!!

**Μην ξεχάσετε να φωτογραφίσετε το συνολικό αποτέλεσμα!!!**

Πατώντας το εικονίδιο με τη φωτογραφική μηχανή στο κέντρο της

εικόνας, θα γίνει αυτόματα download και το αρχείο θα

εμφανιστεί κάτω αριστερά στην οθόνη σας.

Στο τέλος θα έχετε, έτσι, μία φωτογραφία - ενθύμιο της

δημιουργίας σας!!!

(Μπορείτε, αν θέλετε, να τη μοιραστείτε μαζί μου με e-mail,

γράφοντάς μου αν επιθυμείτε ή όχι να ανεβάσω τη δημιουργία σας

στην ιστοσελίδα του σχολείου - αν είναι τεχνικά εφικτό - και στην

ηλεκτρονική τάξη) !!!

**Αγαπημένα μου παιδιά και γονείς**, θα ήθελα να σας παρακαλέσω, να ακολουθήσετε τις οδηγίες με **προσοχή**. Οι οδηγίες που σας δίνω, υπάρχουν και στην εφαρμογή και είναι αρκετά ακριβείς. Υπάρχει ο κίνδυνος με μια λάθος κίνηση, να χαθεί η όμορφη δημιουργία των παιδιών και να δούμε τα προσωπάκια τους απογοητευμένα… κάτι που φυσικά δε θέλουμε καθόλου να συμβεί!!! Αυτό συμβαίνει, επειδή, δυστυχώς, η εφαρμογή δε δίνει τη δυνατότητα να αποθηκεύονται προσωρινά, η καθεμία από τις πρώτες τρεις ενότητες, παρά μόνο στο τέλος, όπου φωτογραφίζεται και αποθηκεύεται το συνολικό αποτέλεσμα.

Επίσης, θα ήθελα να δείξετε υπομονή, αν κολλάει το site… (υπάρχει περίπτωση στην αρχή να παρουσιαστεί η … αντιπαθητική ένδειξη ‘error’ (= λάθος), οπότε, μπορείτε να μπείτε στο Φωτόδεντρο μέσω Google και να επιλέξετε το μάθημα της θεατρικής αγωγής για παιδιά δημοτικού και τη δραστηριότητα «Φτιάχνοντας μια παράσταση Καραγκιόζη»).

**Σας προτείνω, επίσης, αν θέλετε:**

* να ακολουθήσετε με τα παιδιά το σύνδεσμο**:**

<http://photodentro.edu.gr/video/handle/8522/358?locale=el> όπου μπορείτε

**να παρακολουθήσετε με τα παιδιά ένα** σχεδόν μονόλεπτο

**βίντεο κλιπ** που αναφέρεταιστην **Ιστορία του Θεάτρου**

**Σκιών.**

* **να απολαύσετε μαζί με τα παιδιά μια παράσταση Θεάτρου Σκιών του Ευγένιου Σπαθάρη** ακολουθώντας το σύνδεσμο**:**

<https://safeyoutube.net/w/fg25> (1ο μέρος) <https://safeyoutube.net/w/ye25> (2ο μέρος)

* **να ακούσετε ένα απόσπασμα από μία μουσική δημιουργία του Μάνου Χατζιδάκι: « *Το καταραμένο φίδι* »** Χορόδραμα σε δύο Πράξεις,ακολουθώντας το σύνδεσμο**:**

<https://safeyoutube.net/w/cF25>

* **να παίξετε με το φως και τη σκιά…**

Από το παιχνίδι αυτό γεννήθηκε το θέατρο σκιών στα βάθη του χρόνου**.** Θα μπορούσατεμε ένα λευκό τεντωμένο σεντόνι, ένα φακό πίσω από αυτό και το σώμα σας ως φιγούρα, να πειραματιστείτε με το φως και τη σκιά!!!)

Σας εύχομαι καλή διασκέδαση με θέατρο σκιών και **Καλό Πάσχα**!!!

Η δασκάλα της θεατρικής αγωγής, Γιάννα Βιδάλη.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  | | --- | | **«ΟΙ ΚΥΡΙΟΤΕΡΕΣ ΦΙΓΟΥΡΕΣ ΤΟΥ ΕΛΛΗΝΙΚΟΥ ΘΕΑΤΡΟΥ ΣΚΙΩΝ»**  **ΠΗΓΗ: Σπαθάρειο Μουσείο Θεάτρου Σκιών Δήμου Αμαρουσίου** | |  | |  |  |  |  | | --- | --- | | Ο Καραγκιόζης | **Ο Καραγκιόζης:** Είναι ο ιδανικός τύπος του φτωχού Έλληνα, του τόσο φτωχού που έχει πια απαρνηθεί κάθε ιδιωτική φροντίδα κι έχει εξυψωθεί σε εύθυμη φιλοσοφική θεώρηση της ζωής. Είναι αγαθός, σκληρός καμιά φορά στ' αστεία του, αλλά καλόκαρδος στο βάθος. Γεμάτος τεμπελιά και αισιοδοξία, αλλά και γεμάτος διάθεση ν' ανακατεύεται σε όλα. Τον ενδιαφέρει κάθε τι που γίνεται γύρω του, όλους τους πειράζει και τους κοροϊδεύει και προ πάντων τον ίδιο τον εαυτό του. Το χέρι του είναι εξαιρετικά ευκίνητο και υπερβολικά μακρύ, για σκηνικούς λόγους, για να μπορεί να ξύνει την πλάτη του και το κεφάλι του ή για να χειρονομεί. Επίσης έχει συμβολική σημασία γιατί εκπροσωπεί το έξυπνο πνεύμα του. Καρπαζώνει προθυμότατα, δέρνει αλλά και δέρνεται. Είναι ευφυολόγος, ετοιμόλογος και αστείος, ποτέ όμως γελοίος. Δεν είναι ταπεινός, ούτε όταν δέρνεται. Το δέχεται κι αυτό σαν μια κακοτυχία του και σαν συνέπεια της κακοκεφαλιάς του, με την ίδια εύθυμη εγκαρτέρηση και το ίδιο ειρωνικό του κέφι. | |  |  | | https://www.karagiozismuseum.gr/en/figoures/images/big/aglaia.jpg | **Αγλαΐα**: H γυναίκα του Καραγκιόζη. Εκπροσωπεί τον χαρακτήρα της φτωχής Ελληνίδας νοικοκυράς που προσπαθεί να βοηθήσει την οικογένειά της δουλεύοντας σε ευκατάστατες οικογένειες. | |  |  | | https://www.karagiozismuseum.gr/en/figoures/images/big/veziropoula.jpg | **Βεζυροπούλα**: Είναι η κόρη του Πασά. Καλομαθημένη, και δείχνει να σέβεται τον πατέρα της, ωστόσο, καταφέρνει πάντα να πετυχαίνει  αυτό που επιδιώκει. | |  | | | Ο Χατζηαβάτης | **Ο Χατζηαβάτης:** Ο τύπος του ραγιά που ζει ακόμα με την ανάμνηση της τουρκοκρατίας. Παμπόνηρος, ανήσυχος για όλα, αδύνατος, δειλός, κόλακας και γαλίφης, κυρίως απέναντι στους ισχυρούς. Προσποιείται τον μισοκακόμοιρο ενώ ο νους του δουλεύει και ειδικά στις βρομοδουλειές. Από την άλλη πλευρά, εκπροσωπεί τον τύπο του βιοπαλαιστή αστού. Το επάγγελμά του είναι τελάλης, μεσίτης και ταχυδρόμος που εκτελεί παραγγελίες του μπέη και του πασά. Ωστόσο είναι ευγενικός, αξιοπρεπής και αξιόπιστος. Οικογενειάρχης, αν και δεν παρουσιάζεται αυτό ποτέ στη σκηνή, είναι πιο μορφωμένος κοινωνικά από τον Καραγκιόζη και γνωρίζοντας καλύτερα τον κόσμο προσπαθεί πάντα να διορθώνει τον φίλο του ή να τον δασκαλεύει. | |  | | | Ο Μπέης | **Ο Μπέης:**Αντιπροσωπεύει τον εύπορο αστό και γενικά τον άνθρωπο της ανώτερης κοινωνικής τάξης. Είναι καλός οικογενειάρχης, ηθικός και συνήθως δίνει παραγγελίες στον Χατζηαβάτη για διάφορες υποθέσεις του, χρησιμοποιώντας τον σαν τελάλη ή μεσίτη και ξεκινώντας μ' αυτόν τον τρόπο την πλοκή της υπόθεσης. | |  | | | Ο Διονύσιος | **Ο Διονύσιος:** Σατιρίζει τον τύπο του ξεπεσμένου αριστοκράτη από την Ζάκυνθο ή απλά του φαντασιόπληκτου ζακυνθινού που πιστεύει πως κατάγεται από αρχοντική και πλούσια οικογένεια. Είναι όμως αξιοπρεπής, πολιτισμένος, αγαθός, ομιλητικός και εξαιρετικά γρήγορος στην ομιλία του όπως και οι συντοπίτες του. Είναι καλοντυμένος, φορά ψηλό καπέλο και παρασύρεται εύκολα στις κατεργαριές του φίλου του, Καραγκιόζη. | |  |  | | Ο Εβραίος | **Ο Εβραίος:**Το όνομά του είναι Σολομών ή Σολωμός, όπως τον αποκαλεί ο Καραγκιόζης. Είναι χαρακτήρας εμπόρου της πόλης και συγκεκριμένα της Θεσσαλονίκης, αρκετά πλούσιος, πολύ τσιγκούνης, πονηρός και δειλός. Σαν φιγούρα είναι πολύ ευχάριστη γιατί είναι δεμένος σε δυο μεριές και όταν χορεύει κουνιέται η μέση και το κεφάλι του σαν να είναι "ξεβιδωμένος", με αποτέλεσμα να γελάνε οι θεατές. | |  | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  | | --- | |  | |  | |  |  |  |  | | --- | --- | | Ο Μορφονιός | **Ο Μορφονιός:** Ονομάζεται Ζαχαρίας, είναι νάνος με πελώριο κεφάλι και μακριά μύτη γι' αυτό μιλάει και μ' αυτή. Είναι καλοαναθρεμμένος και πολύ λιγόψυχος, έτσι, όταν τον φοβερίζει ο Καραγκιόζης λιποθυμάει. | |  | | | Μπαρμπα - Γιώργος | **Μπάρμπα - Γιώργος:** Εκπροσωπεί τον βουνίσιο έλληνα, τον γνήσιο ρουμελιώτη που ο χαρακτήρας του παρέμεινε αδιάφθορος μέσα στο πέρασμα του χρόνου. Είναι τύπος αγαθός, ηθικός και δυνατός. Καμαρώνει που είναι θείος του Καραγκιόζη και γι' αυτό του προσφέρει στοργικά την προστασία του. | |  | | | Ο Σταύρακας | **Ο Σταύρακας:** Ντυμένος κουτσαβάκικα, ο Σταύρακας, έχει θεωρία παλικαρά αλλά συνέχεια τρώει ξύλο. Είναι ψεύτης, καυχησιάρης και ονομάζεται Σταυράκης Τζίμης από τον Περαία. | |  | | | Ο Πασάς | **Ο Πασάς:**Είναι ο εκπρόσωπος της τούρκικης εξουσίας και την επισημότητά του την εκδηλώνει με το σοβαρό, αυστηρό ύφος του και με τον στόμφο της ομιλίας του. Είναι επιβλητικός, με πλούσιο ντύσιμο και δεν τραγουδάει ποτέ όπως τα άλλα πρόσωπα του θιάσου επειδή θεωρείται αξιοσέβαστος. | |  |  | | Ο Βεληγκέκας | **Ο Βεληγκέκας:** Αντιπροσωπεύει την εκτελεστική εξουσία της δημόσιας τάξης. Είναι τουρκαλβανός στην καταγωγή, κουτός, απολίτιστος, λιγόλογος και μιλά άσχημα τα ελληνικά με ανάμικτες αρβανίτικες και τούρκικες εκφράσεις. | |  | | | |  | | https://www.karagiozismuseum.gr/images/blank.gif | |  | | https://www.karagiozismuseum.gr/images/blank.gif | |  |  |  | |

|  |
| --- |
|  |
|  |
|  |
|  |
| --------------- |
|  |
|  |
|  |
|  |
|  |
|  |
|  |